《鹊桥仙（乙丑七夕）》
宋代·郭应祥

薄云笼月，轻飙却暑，天上人间佳节。银河自有鹊为桥，又那要、兰舟桂楫。

后期可准，新欢如昨，选甚轻离易别。姮娥休要妒人呵，待更与、留连一霎。

作者简介：［约公元一二二四年前后在世］字承禧，临江人。生卒年均不详，约宋宁宗嘉定末前后在世。嘉定间进士。官楚、越间。其他事迹不可考。